Qozog'istonda 9 may kuni harbiy parad o'tkazilmaydi

Qozog'iston Mudofaa vazirligi mamlakatda 9 may kuni harbiy parad o'tkazilmasligini ma'lum qildi. Bu haqda “Tengrinews” xabar berdi.
Keltirilishicha, Qozog'iston hukumati 2020–2021 yillardagi paradni koronavirus bilan bog'liq vaziyat tufayli bekor qilgandi. “2022 yilda Qozog'iston Qurolli kuchlari tashkil etilganining 30 yilligi va 1941–1945 yillardagi Ulug' vatan urushidagi G'alaba kuniga bag'ishlangan harbiy parad o'tkazish rejalashtirilmagan”, deyiladi xabarda.
Ta'kidlanishicha, ushbu qarorga nima sabab bo'lgani ma'lum qilinmagan. Biroq mamlakatda 50 ga yaqin harbiy-vatanparvarlik tadbiri bo'lib o'tishi aytilgan.
Avvalroq To'qaev Qozog'istonda boshqaruv shaklini o'zgartirishni taklif qilgani va Qozog'istonda prezidentning yaqinlariga siyosiy lavozimlarda ishlash taqiqlangani haqida xabar berilgan.